S-2541/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. apríl 2020, á hendur M-x-x N-x-x N-x-x, kt. [...], [...], fyrir eftirtalin brot:

1. Umferðarlagabrot með því að hafa, aðfaranótt föstudagsins 12. október 2018, ekið bifreiðinni [...] án þess að nota öryggisbelti og óhæfur til að stjórna henni örugglega vegna áhrifa ávana- og fíkniefna (í blóði mældist 20 ng/ml af amfetamíni og 330 ng/ml af metamfetamíni) um Smiðjuveg í Kópavogi og austur Stekkjabakka í Reykjavík, uns lögregla stöðvaði aksturinn skömmu síðar við Hamarstekk.

Telst brot þetta varða við 1., sbr. 2. mgr. 50. gr. og 1. mgr. 77. gr., sbr. 1. mgr. 94. og 1. mgr. 95. gr. umferðarlaga nr. 77/2019.

2. Umferðar- og fíkniefnalagabrot með því að hafa, þriðjudaginn 15. janúar 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 45 ng/ml af amfetamíni og 815 ng/ml af metamfetamíni) um Kringlumýrarbraut í Reykjavík, uns lögregla stöðvaði aksturinn skömmu síðar norðan við Grand hótel, og haft í vörslum sínum Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr.

95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Umferðarlagabrot með því að hafa, aðfaranótt þriðjudagsins 22. janúar 2019, ekið sömu bifreið og greinir í 2. tl. sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 50 ng/ml af amfetamíni og 805 ng/ml af metamfetamíni) um Safamýri í Reykjavík uns lögregla stöðvaði aksturinn skömmu síðar við Miðbæ.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr.

95. gr. umferðarlaga nr. 77/2019.

4. Umferðarlagabrot með því að hafa, fimmtudaginn 4. apríl 2019, ekið sömu bifreið og greinir í 2. tl. sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 30 ng/ml af amfetamíni og 500 ng/ml af metamfetamíni) austur Vesturlandsveg í Reykjavík uns lögregla stöðvaði aksturinn skömmu síðar á Höfðabakka við Kistuhyl.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr.

95. gr. umferðarlaga nr. 77/2019.

5. Fíkniefnalagabrot með því að hafa, þriðjudaginn 24. september 2019, haft í vörslum sínum á bifreiðastæði við [...] í Reykjavík 0,63 gaf amfetamíni sem lögregla fann í buxnavasa ákærða og lagt var hald á.

Telst brot þetta varða við 2. gr., sbr. 5. og 6. gr. laga um ávana- og fíkniefni nr.

65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

6. Umferðarlagabrot með því að hafa, miðvikudaginn 25. september 2019, ekið bifhjólinu [...]sviptur ökurétti og óhæfur til að stjórna því örugglega vegna áhrifa ávana- og fíkniefna (í blóði mældist 25 ng/ml af amfetamíni og 465 ng/ml af metamfetamíni) um Hraunbæ við Bæjarháls í Reykjavík þar sem lögregla stöðvaði aksturinn skömmu síðar.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr.

95. gr. umferðarlaga nr. 77/2019.

7. Fíkniefnalagabrot með því að hafa, föstudaginn 11. október 2019, haft í vörslum sínum að [...]í [...] 0,76 gaf kókaíni sem lögregla fann við leit í náttborðsskúffu og lagt var hald á.

Telst brot þetta varða við 2. gr., sbr. 5. og 6. gr. laga um ávana- og fíkniefni nr.

65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/ 2019. Krafist er upptöku á 0,69 gaf amfetamíni, 0,06 gaf metamfetamíni og 0,76 gaf kókaíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði sótti ekki þing við þingfestingu málsins 25. maí 2020 þótt honum hafi verið löglega birt ákæra og fyrirkall. Í fyrirkalli óskaði ákærði eftir því að dómurinn skipaði honum verjanda. Skipaður verjandi ákærða mætti við þingfestingu málsins og óskaði eftir fresti til að kynna ákær una fyrir ákærða. Málinu hefur nú nokkrum sinnum verið frestað í því skyni að verjandi geti kynnt ákærða efni ákær un n ar. Nú liggur fyrir að verjandi ákærða hefur ítrekað reynt að tali af ákærða en þær tilraunir hafa engan árangur borið. Verjandi ákærða sótti ekki þing við fyrirtöku málsins í dag. Í ljósi þess og með vísan til a-liðar 1. mgr. 161. gr. laga nr. 88/2008, um meðferð sakamála, er málið dómtekið, enda var þess getið í fyrirkalli að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 7. apríl 2020, gekkst ákærði undir greiðslu sektar með lögreglustjórasátt 23. september 2015 fyrir akstur undir áhrifum ávana- og fíkniefna og var hann sviptur ökurétti í 12 mánuði frá þeim degi að telja. Þá gekkst ákærði undir greiðslu sektar með lögreglustjórasátt 12. október 2018, fyrir akstur akstur undir áhrifum ávana- og fíkniefna og vörslur fíkniefna.

V ar ákærði einnig sviptur ökurétti í 24 mánuði frá þeim degi að telja. Loks gekkst ákærði undir greiðslu sektar með lögreglustjórasátt 11. nóvember 2019, fyrir akstur sviptur ökurétti og fyrir vanrækslu á vátryggingaskyldu ökutækis. Sakaferill ákærða hefur að öðru leyti ekki áhrif á ákvörðun refsingar í þessu máli.

Brot ákærða samkvæmt ákærulið 1 sem hann er nú sakfelldur fyrir var framið fyrir gerð ofangreindrar lögreglustjórasáttar 12. október 2018, en ákærði ritaði undir sáttina 19 mínútur yfir fimm um nóttina en brot það sem nú er ákært fyrir var framið þegar klukkuna vantaði fimmtán mínútur í fimm sömu nótt. Þá eru öll brot samkvæmt ákæru framin fyrir gerð lögreglustjórasáttar 11. nóvember 2019. Verður ákærða því nú dæmdur hegningarauki í samræmi við 78. gr. almennra hegningarlaga nr. 19/1940.

Með vísan til framangreinds verður því við ákvörðun refsingar við það miðað, að teknu tilliti til hegn ingaraukasjónarmiða, að ákærði hafi nú með brotum sínum í þriðja sinn gerst sekur um akstur undir áhrifum ávana - og fíkniefna og í fyrst asinn fyrir akstur sviptur ökurétti. Að framangreindu virtu, með hliðsjón af sakarefni málsins, dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 90 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs á 0,69 grömm af amfetamíni, 0,06 grömmaf metamfetamíni og 0,76 grömmaf kókaíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef E-kk-ef lögmanns, 1 70.000 krónur, að meðtöldum virðisaukaskatti, og 395.513 krónur í annan sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf saksóknarfulltrúi fyrir S-kvk-þf I-kvk-þf G-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x N-x-x N-x-x, sæti fangelsi í 90 daga.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 0,69 grömm af amfetamíni, 0,06 grömm af metamfetamíni og 0,76 grömmaf kókaíni.

Ákærði greiði málsvarnarþóknun skipaðs verjanda síns, B-kk-ef E-kk-ef lögmanns, 1 70.000 krónur og 395.513 krónur í annan sakarkostnað.

S-kvk-nf D-kvk-nf J-kvk-nf